Die wêreld in foto’s – 2 Junie 2020 | Maroela Media
Sedert die uitbreking van Covid-19 het mense wêreldwyd in afsondering gegaan om die verspreiding van dié virus hok te slaan. Intussen lyk dit of insekte, voëls, diere en die natuur ongesteurd voortgaan.
ŉ Heuningby versamel nektar en stuifmeel op ŉ laventelblom in ŉ tuin in Seattle, VSA. (Foto: Elaine Thompson, AP)
Ape eet rys wat deur ŉ aktivis versprei word tydens die landwye afsonderingstydperk in Gauhati, Indië. Sedert die afsonderingstydperk is die ape sonder kos gelaat nadat besoekers aan die Hindoetempel gekwyn het. (Foto: Anupam Nath, AP)
ŉ Hommelby vlieg tussen papawerblomme in Frankfurt, Duitsland. (Foto: Michael Probst, AP)
ŉ Voël voer ŉ veeleisende jongeling in ŉ woud aan die buitewyke van Minsk, Belarus. (Foto: Sergei Grits, AP)
Vier afgetrede sirkusolifante wandel in hul nuwe tuiste by die Knuthenborg Safaripark in Bandholm, Denemarke. Die Deense regering het verlede jaar dié olifante gekoop en ŉ verbod op wilde diere in sirkusse ingestel. (Foto: Ritzau Scanpix, AP)
Dankie vir die mooi foto’s beter as mense..
Daai apie se ou gesiggie :-D